Tailandning yangi qiroli 29-noyabr kuni taxtga chiqishi mumkin

Tailand valiahd shahzodasi, marhum qirol Pxumipon Adulyadetning (Rama IX) yagona merosxo‘ri bo‘lmish Maxa Vachiralongkorn 29-noyabr kuni taxtga chiqishi mumkin. Mamlakat parlamentining maxsus kun tartibiga ega navbatdan tashqari sessiyasi aynan o‘sha kunga belgilangan, deb xabar beradi “TASS”.

Bosh vazir Prayut Chan-Ocha 25-noyabr kuni jurnalistlar bilan muloqot chog‘ida sessiyaning o‘tkazilishini tasdiqladi, ammo kun tartibi tafsilotlariga to‘xtalmadi.
“Bari tegishli tartibda ketmoqda, barcha qadamlar o‘zgarishsiz qolmoqda”, — ta’kidladi u.
Ilgari yangi qirolning taxtga chiqish marosimi 1-dekabrga mo‘ljallanayotgani xabar qilingan edi.